Vönapenav

Vönapenav binon stud penäta vönädik in püks difik (a.s. Vöna-Grikänapük, latin klatädik, Vöna-Linglänapük e r.).

Vönapenav, kel zesüdon vönapükave, jafon me cifafikuls tel. Balido, ibä stül lafaba semik ai votikon e volfon (minuds zänoda-timädik, penät gotik e r.), zesüdos ad sevön lio kanoy säjüfön malati alik. Telido, penans vönädik ägevons suvo brefodis ad kanön penön vödemis vifikumo (ed anikna ad gebön spadi gudikumo), klu vönapenavan muton sevön lio brefods kanons panätäpretön. Nol dö tonatafoms, kobükams, malüls e brefods dälon vönapenavane ad reidön vödemi soäs penan idiseinon, das vödem pöreidön.

Klad:Jenav